Nemo (nimi)

Nemo on etunimi, jota Suomessa ja Ruotsissa käytetään yleensä miehennimenä. Sana nemo tulee latinasta, ja sen merkitys on ’ei kukaan’.

Digi- ja väestötietoviraston mukaan Nemo on heinäkuuhun 2021 mennessä ollut Suomessa virallisena etunimenä noin 270–280 miehellä ja noin 10–25 naisella.
Suurin osa heistä on syntynyt 2000- tai 2010-luvulla. Nemo-nimen yleistymiseen on luultavasti vaikuttanut animaatioelokuva Nemoa etsimässä (2003).

Nemo-nimi ei ole mukana almanakassa, mutta Helsingin yliopiston almanakkatoimiston julkaisemassa kissojen nimipäiväkalenterissa Nemon nimipäivä on  11. toukokuuta.

Tunnettuja Nemoja
 Nemo Asumalahti (s. 2002), futsalpelaaja
 Nemo Nokkosmäki (s. 1970), jääkiekkoilija ja rullakiekkoilija

Nemo salanimenä
 Nemo Rossi, Mika Rissasen (s. 1978) ja Juha Tahvanaisen (s. 1953) käyttämä kirjailijanimi

Lähteet

Aiheesta muualla
 Etunimien taivutus: Nemo (Kotimaisten kielten keskuksen verkkojulkaisu)

Etunimet